open-index/open-wikipedia-markdown huggingface dataset:
Μακρά Λογκά Αιτωλοακαρνανίας

Η **Μακρά Λογκά** είναι ορεινό χωριό της Περιφερειακής Ενότητας Αιτωλοακαρνανίας σε υψόμετρο 800 μέτρων.

## Γεωγραφία - Ιστορία
Η Μακρά Λογκά βρίσκεται προς τα όρια με την Περιφερειακή Ενότητα Ευρυτανίας και βόρεια της λίμνης Τριχωνίδας. Απέχει 25,5 χλμ. Δ. από το Αγρίνιο και 12 χλμ. ΒΔ. από το Θέρμο. Η παλιά ονομασία του χωριού είναι *Μακρειά Λογκά* και έτσι αναφέρεται επίσημα το 1940 να απογράφεται στην τότε κοινότητα Σπαρτιά. Το 1962 το όνομα  διορθώνεται σε Μακρά Λογκά. Σύμφωνα με το πρόγραμμα ''Καλλικράτης'', μαζί με τον Σπαρτιά, την Στεκούλα και την Στριγκανιά αποτελούν την τοπική κοινότητα Σπαρτιά που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2021 έχει πληθυσμό 30 κατοίκους.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κώστας Πετρίδης (αθλητής)

Ο **Κώστας Πετρίδης** (Λευκωσία, 1906 – Άγνωστος) ήταν Κύπριος αθλητής του στίβου ο οποίος ειδικευόταν στους δρόμους ταχύτητας και στα άλματα.

Γεννήθηκε το 1906 στη Λευκωσία και ήταν αθλητής στίβου του Γ. Σ. «Τα Παγκύπρια» Λευκωσίας, του Εθνικού Γ.Σ. και του Παναθηναϊκού Α.Ο.. Το 1928 εκπροσώπησε την Ελλάδα στους Ολυμπιακούς Αγώνες που διοργανώθηκαν στο Άμστερνταμ της Ολλανδίας. Έλαβε μέρος σε τέσσερα αγωνίσματα, τα 100 μέτρα, το άλμα εις μήκος, το άλμα εις τριπλούν και τα 4 × 100 μ. σκυταλοδρομία.  Το ίδιο έτος, συμμετείχε στους δεύτερους ομαδικούς αθλητικούς αγώνες που διοργανώθηκαν στην Αθήνα. Κατέκτησε το χρυσό μετάλλιο στα 4 × 100 μ. σκυταλοδρομία (46.6) με τους Λάμπρου, Μοιρόπουλο και Παντελίδη.

Το 1929 πήρε μέρος στους Παμβαλκανικούς αγώνες που διεξήχθησαν στην Αθήνα, κερδίζοντας το χρυσό μετάλλιο στο άλμα εις μήκος (6.86 μ.) και στο άλμα εις τριπλούν (13.69 μ.). Η επίδοσή του στο άλμα εις μήκος, αποτέλεσε νέο Πανελλήνιο ρεκόρ.

## Επιτεύγματα
### Εθνικές διοργανώσεις

### Διεθνείς διοργανώσεις

## Παραπομπές


## Εξωτερικοί σύνδεσμοι
*Κώστας Πετρίδης *sports-reference.com*, Ανακτήθηκε 25 Σεπτεμβρίου 2019

Κατηγορία:Κύπριοι αθλητές του στίβου
Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές του άλματος εις τριπλούν
Κατηγορία:Αθλητές στίβου ΓΣΠ
Κατηγορία:Αθλητές στίβου Εθνικού ΓΣ
Κατηγορία:Αθλητές στίβου ΠΑΟ
Κατηγορία:Έλληνες Βαλκανιονίκες
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Κάτοχοι μεταλλίων των Βαλκανικών Αγώνων Στίβου
Γκουίλα της Προβηγκίας

H **Γκουίλα**, ιταλ. Guilla/Willa (απεβ. πριν το 924) ίσως από τον Οίκο των Μπιβινιδών ήταν μάλλον κόρη του βασιλιά της Κάτω Βουργουνδίας (Προβηγκίας) και με τον γάμο της έγινε βασίλισσα της Λομβαρδίας.

## Βιογραφία
Η καταγωγή της είναι αβέβαιη. Πιστεύεται ότι ήταν κόρη του Μπόζο της Προβηγκίας (Κάτω Βουργουνδίας) και εκτιμούμε ότι ήταν η μητέρα του Ροδόλφου Β΄ βασιλιά της Άνω Βουργουνδίας. Αυτές οι δύο συγγένειες φαίνεται να συμφωνούν με τις -σχεδόν σύγχρονες της εποχής- πηγές. Η πρώτη συγγένεια την κάνει αδελφή (τουλάχιστον ετεροθαλή) του Λουδοβίκου του *Τυφλού*, βασιλιά της Προβηγκίας, Λομβαρδών και Φράγκων. Η δεύτερη την κάνει πρόγονο των βασιλέων της Βουργουνδίας, που ο Οίκος τους είναι ο τελευταίος της ανεξάρτητης Βουργουνδίας. Επίσης των Οθωνιδών βασιλέων της Γερμανίας, του τελευταίου Καρολίδη βασιλιά της Γαλλίας, αρκετών δουκών της Σουαβίας του Οίκου των Παλαιών Γουέλφων, του Οίκου των Σαλίων και τελικά όλων των Ευρωπαϊκών βασιλικών Οίκων από τον Μεσαίωνα.

Το τέλος της, το 912-924, προσδιορίζεται από ένα καταστατικό τού 924 που την αναφέρει ως αποβιώσασα. Έπειτα από το τέλος της, ο 2ος σύζυγός της, Ούγος, ανέλαβε από τον γιο της Ροδόλφο Β΄ το βασίλειο των Λομβαρδών, ο οποίος ήταν γιος του 1ου συζύγου της.

## Οικογένεια
Είναι βέβαιο, ότι παντρεύτηκε πρώτα τον Ροδόλφο Α΄ των Παλαιών Γουέλφων βασιλιά της (Άνω) Βουργουνδίας και είχε τέκνο:
* Ροδόλφος Β΄ π.880-937, βασιλιάς της Βουργουνδίας και της Λομβαρδίας. 
** Κορράδος Α΄ π.925-993, βασιλιάς της Βουργουνδίας.
** Αγία Αδελαΐδα 931-999, παντρεύτηκε τον Όθωνα Α΄ της Γερμανίας.
* Αδελαΐδα, παντρεύτηκε τον Λουδοβίκο τον *Τυφλό* βασιλιά της Προβηγκίας, της Λομβαρδία & της Φραγκίας.
* Βίλλα π.900-μετά το 936, παντρεύτηκε τον Μπόζο μάργραβο της Τοσκάνης, αδελφό του Ούγου.
* Βαλντράντα, παντρεύτηκε τον Βονιφάτιο Α΄ πρίγκιπα του Σπολέτο.

Ο Ροδόλφος Α΄ απεβίωσε το 911 και η Γκουίλα έκανε δεύτερο γάμο με τον Ούγο των Μποζονιδών κόμη της Αρλ. Όταν απεβίωσε ο Ροδόλφος Β΄, τον διαδέχθηκε στη Λομβαρδία. Δεν απέκτησαν απογόνους. Ο Ούγος έκανε άλλους δύο γάμους και είχε και νόθα τέκνα.

## Παραπομπές


Κατηγορία:Οίκος των Μποζονιδών
Κατηγορία:Σύζυγοι των βασιλέων των Φράγκων
Βέρθη της Σουηβίας

Η **Βέρθη** (, π.907 - 966 ή μετά) από τον Οίκο των Χουνφριδιδών ήταν κόρη του δούκα της Σουηβίας και με τους γάμους της έγινε πρώτα βασίλισσα της Βουργουνδίας (922-937) & Λομβαρδίας (922-926) και μετά κόμισσα του Αρλ & βασίλισσα της Λομβαρδίας (937-948).

## Βιογραφία
Ήταν η τρίτη κόρη του Μπούρχαρτ Β΄ δούκα της Σουηβίας και της Ρεγκελίντας, κόρης του Έμπερχαρντ Α΄ κόμη της Ζυρίχης. Ο Οίκος της ήταν από την Αλαμαννία.

Πρώτα έκανε γάμο με τον Ροδόλφο Β΄ της (Άνω) Βουργουνδίας, της οποίας οι -από τον Οίκο των Παλαιών Γουέλφων- βασιλείς της είχαν εκστρατεύσει αρκετές φορές στο γειτονικό Τούργκαου της Σουηβίας. Έτσι ο γάμος θα ήταν σημείο συμφιλίωσης. Το ζεύγος ίδρυσε τον ναό στο Αμσόλντινγκεν (κοντά στη Βέρνη).

Ο δεύτερος γάμος της έγινε στο Κολόμπιερ του Νεσατέλ. Δεν ευτύχισε σε αυτόν και η Μπέρτα, όταν έπειτα από 10 έτη απεβίωσε ο 2ος σύζυγός της Ούγος, επέστρεψε στη Βουργουνδία. Εκεί ίδρυσε το 950-960 τη μονή του Παϋέρν, όπου και τάφηκε. Ως τις ημέρες μας έχει γίνει σεβαστή στην περιοχή Ρομαντύ της Ελβετίας και έχουν αναπτυχθεί πολυάριθμοι μύθοι και θρύλοι για τη ζωή της *καλής βασίλισσας Μπέρτας*.

## Οικογένεια
Παντρεύτηκε πρώτα το 922 τον Ροδόλφο Α΄ των Παλαιών Γουέλφων βασιλιά της Βουργουνδίας & Λομβαρδίας και είχε τέκνα:
* Αγία Αδελαΐδα 931-999, παντρεύτηκε πρώτα τον Λοθάριο Β΄ των Μποζονιδών της Λομβαρδίας και μετά τον Όθωνα Α΄ της Γερμανίας.
* Κορράδος Α΄ π.925-993, βασιλιάς της Βουργουνδίας/Αρλ.

Το 937 ο Ροδόλφος Α΄ απεβίωσε και η Μπέρτα έκανε το ίδιο έτος δεύτερο γάμο με τον Ούγο των Μποζονιδών κόμη του Αρλ και βασιλιά της Λομβαρδίας. Δεν απέκτησαν απογόνους. Για τον Ούγο ήταν ο 4ος γάμος· από τον 2ο γάμο του ο Ούγος είχε γιο τον Λοθάριο Β΄, σύζυγο της Αδελαΐδας, κόρης της Μπέρτας από προηγούμενο γάμο της.

## Παραπομπές


## Πηγές
* Reuter, Timothy; McKitterick, Rosamond, eds. (1999). "Appendix". The New Cambridge Medieval History: Volume 3, c.900-c.1024. Cambridge University Press.
* Rumpf, Marianne (1977). Translated by Hellenberg, Anthony; Tucker, Elizabeth. "The Legends of Bertha in Switzerland". Journal of the Folklore Institute. 14 (3): 181. doi:10.2307/3814073. JSTOR 3814073.

Κατηγορία:Βασίλισσες της Ιταλίας
Κατηγορία:Γερμανίδες δούκισσες
Κατηγορία:Σουηβοί ευγενείς
Ιν Αμένας

Το **Ιν Αμένας** (, *Ιν Άμανας*) είναι πόλη και κοινότητα στην ανατολική Αλγερία, στα σύνορα με τη Λιβύη. Η πόλη βρίσκεται 30 χλμ. δυτικά των συνόρων αν και δεν υπάρχει τελωνειακή διέλευση στην περιοχή. Ο δήμος είχε 7.385 κατοίκους το 2008, από 5.302 κατοίκους το 1998, παρουσιάζοντας ετήσιο ρυθμό ανάπτυξης 3,4%. Σύμφωνα με τον Αλγερινό μυθιστοριογράφο Μουλούντ Μαμμέρι το όνομα της πόλης είναι λέξη στη γλώσσα Τουαρέγκ που σημαίνει «τοποθεσία καμηλιέρηδων». 

Η εγκατάσταση φυσικού αερίου πλησίον του δήμου δέχθηκε επίθεση από ισλαμιστές μαχητές στις 16 Ιανουαρίου 2013. 

## Κλίμα
Το Ιν Αμένας έχει ζεστό ερημικό οκλίμα (Κλιματική ταξινόμηση Κέππεν *BWh*). Τα καλοκαίρια είναι μακρά και πολύ ζεστά με μέσες υψηλές θερμοκρασίες πάνω από 40° C  κατά τους μήνες Ιούνιο, Ιούλιο και Αύγουστο. Οι χειμώνες παραμένουν ζεστοί και σύντομοι κατά τη διάρκεια της ημέρας, αλλά οι νύχτες μπορεί να είναι αρκετά κρύες, με μέσες χαμηλές θερμοκρασίες κάτω από 4° C τον Ιανουάριο, τον πιο ψυχρό μήνα του έτους. Η μέση τιμή ετήσιας βροχόπτωσης στο Ιν Αμένας είναι 23,2 mm καθώς η πόλη βρίσκεται εντός του μεγάλου κεντρικού υπερξηρού πυρήνα της ερήμου Σαχάρας. Ο ουρανός είναι καθημερινά αίθριος στο Ιν Αμένας όλο το χρόνο και η σχετική υγρασία είναι πολύ χαμηλή, ειδικά κατά τους καλοκαιρινούς μήνες. 
αριστερά|μικρογραφία|Κλίμα του Ιν Αμένας

## Μεταφορές
Η περιοχή εξυπηρετείται από το αεροδρόμιο Ιν Αμένας από το οποίο οι αεροπορικές εταιρείες Air Algérie και Tassili Airlines εκτελούν πτήσεις εσωτερικού.

## Οικονομία

### Φυσικό αέριο

Το Ιν Αμένας είναι το σημείο εκκίνησης του πετρελαιαγωγού Ιν Αμένας-Χαούντ Ελ Χαμρά και του αγωγού φυσικού αερίου Ιν Αμένας-Χάσι Μεσαούντ.

Η κοινοπραξία φυσικού αερίου που είναι γνωστή ως *In Amenas Gas*, η οποία περιλαμβάνει τέσσερα κύρια πεδία φυσικού αερίου, καθώς και εγκαταστάσεις συλλογής και επεξεργασίας στο Τιγκεντουρίν, 25 χλμ. από την πόλη, δημοπρατήθηκε το 2006. Η κοινοπραξία ανήκει στις Sonatrach, BP και Statoil.

## Εκπαίδευση
Το 7,0% του πληθυσμού έχει ολοκληρώσει την τριτοβάθμια εκπαίδευση και ένα άλλο 16,9% έχει ολοκληρώσει τη δευτεροβάθμια εκπαίδευση. Το συνολικό ποσοστό αλφαβητισμού είναι 80,0%, το οποίο είναι 85,0% στους άνδρες και 72,8% μεταξύ των γυναικών.

## Παραπομπές


Κατηγορία:Πόλεις της Αλγερίας
Φιτζιανές γενικές εκλογές 2018

**Γενικές εκλογές** διεξήχθησαν στα Φίτζι στις 14 Νοεμβρίου 2018.  Το αποτέλεσμα ήταν μια νίκη για το κυβερνών κόμμα Πρώτα τα Φίτζι του πρωθυπουργού Φρανκ Μπαϊνιμαράμα, το οποίο έλαβε λίγο περισσότερο από το 50% των ψήφων και 27 από τις 51 έδρες στο κοινοβούλιο, με απώλειες πέντε εδρών.  Το κύριο κόμμα της αντιπολίτευσης, το Σοσιαλδημοκρατικό Φιλελεύθερο Κόμμα, κέρδισε έξι έδρες, ενώ το Κόμμα της Εθνικής Ομοσπονδίας διατήρησε τις τρεις έδρες του. 

Στις εκλογές διαπιστώθηκε επίσης ότι η εκπροσώπηση των γυναικών στο κοινοβούλιο θα ανέλθει στο 20%, με 10 γυναίκες να εκλέγονται.  

## Ιστορικό και εκστρατεία
Στις 30 Σεπτεμβρίου ο πρωθυπουργός Φρανκ Μπαϊνιμαράμα ανακοίνωσε ότι οι εκλογές θα διεξαχθούν στις 14 Νοεμβρίου 2018. Ο πρόεδρος Τζορτζ Κονρότε διέλυσε στη συνέχεια το κοινοβούλιο σύμφωνα με το άρθρο 58 (3) του Συντάγματος, κατόπιν συμβουλής του Πρωθυπουργού. 

234 υποψήφιοι που εκπροσωπούν έξι πολιτικά κόμματα έλαβαν μέρος στις εκλογές και 56 από τους υποψηφίους ήταν γυναίκες.  Ο αριθμός των υποψηφίων για το ψηφοδέλτιο καταρτίστηκε στις 18 Οκτωβρίου.  

Κατά τη διάρκεια της προεκλογικής εκστρατείας, ο ηγέτης του κόμματος Πρώτα τα Φίτζι Φρανκ Μπαϊνιμαράμα δήλωσε ότι ήθελε να κερδίσει όλες τις 51 κοινοβουλευτικές έδρες και να κυβερνήσει χωρίς αντιπολίτευση υποστηρίζοντας ότι τα δύο βασικά κόμματα της αντιπολίτευσης αντιπροσώπευαν τα συμφέροντα των i-Taukei και των Ινδο-Φιτζιανών και όχι όλων των Φιτζιανών.  Το κόμμα SODELPA (Σοσιαλδημοκρατικό Φιλελεύθερο Κόμμα) υποσχέθηκε να αποκαταστήσει το Μεγάλο Συμβούλιο Αρχηγών εντός 100 ημερών αν εκλεγεί και να εξετάσει το ενδεχόμενο αλλαγής του εκλογικού συστήματος για την αποκατάσταση των κοινοτήτων.  Αργότερα υποσχέθηκαν ρητά να επαναφέρουν το Σύνταγμα του 1997.  

Επίσης στη διάρκεια της προεκλογικής εκστρατείας ο ηγέτης της SODELPA, Σιτιβένι Ραμπούκα, κατηγορήθηκε και αθωώθηκε με την κατηγορία της ψευδούς δήλωσης των περιουσιακών στοιχείων και υποχρεώσεων του στον επόπτη των εκλογών.  Η προσφυγή της Ανεξάρτητης Επιτροπής των Φίτζι κατά της Διαφθοράς  (FICAC)  η οποία θα μπορούσε να είχε ως αποτέλεσμα την έκπτωση του Ραμπούκα δύο ημέρες πριν την ψηφοφορία, απορρίφθηκε, ενώ η FICAC υποχρεώθηκε να καταβάλει έξοδα ως αποζημίωση.  Λίγο πριν το αποτέλεσμα της έφεσης ο Ραμπούκα κλήθηκε και πάλι από την αστυνομία με απροσδιόριστες κατηγορίες. 

Την ημέρα των εκλογών, η ψηφοφορία σταμάτησε σε 26 εκλογικά κέντρα λόγω καταρρακτώδους βροχής και πλημμύρας.  Τα ψηφοδέλτια που ρίχτηκαν σε αυτά τα εκλογικά κέντρα καταστράφηκαν. Η ψηφοφορία ξεκίνησε με νέα ψηφοδέλτια το Σάββατο 17 Νοεμβρίου.

## Εκλογικό σύστημα
Τα 51 μέλη του Κοινοβουλίου εκλέχθηκαν από μια ενιαία εθνική εκλογική περιφέρεια με αναλογική εκπροσώπηση ανοιχτού καταλόγου, με εκλογικό όριο 5%. Οι έδρες κατανέμονται με τη μέθοδο d'Hondt.  

## Αποτελέσματα

## Επακόλουθα
Το κυβερνών κόμμα Πρώτα τα Φίτζι έχασε 5 έδρες, αλλά διατήρησε την πλειοψηφία στο Κοινοβούλιο. Ο ηγέτης του κόμματος Πρώτα τα Φίτζι Φρανκ Μπαϊνιμαράμα απέδωσε την απώλεια των ψήφων στις κακές καιρικές συνθήκες.  Ο  Μπαϊνιμαράμα ορκίστηκε ως πρωθυπουργός στις 20 Νοεμβρίου και διόρισε ένα υπουργικό συμβούλιο αργότερα.  

## Παραπομπές


2018
Φιτζι
Πολ Πρέστον

Ο **Πολ Πρέστον** (*Sir Paul Preston* CBE, 21 Ιουλίου 1946 Λίβερπουλ) είναι Άγγλος ιστορικός και ισπανιστής, βιογράφος του Φράνκο, ειδικός στην ισπανική ιστορία, και ιδιαίτερα στον ισπανικό εμφύλιο πόλεμο, τον οποίο έχει μελετήσει για περισσότερα από 30 χρόνια. Τα βιβλία του για τον Ισπανικό Εμφύλιο έχουν  βραβευτεί πολλές φορές. 

## Παραπομπές


Κατηγορία:Βρετανοί βιογράφοι
Κατηγορία:Βρετανοί ιστορικοί
Γκίζελα του Φρίουλι

Η **Γκίζελα**/Γκίζλα, γερμ. Gisela (876 ή μετά - π. 914) από τον Οίκο των Ουνρουοχιδών ήταν κόρη του μαργράβου του Φρίουλι και με τον γάμο της έγινε μαργραβίνα της Ιβρέας.

## Βιογραφία
Ήταν κόρη του Βερεγγάριου Α΄ μαργράβου του Φρίουλι & βασιλιά της Φραγκίας και μάλλον της Μπερτίλας των Σουπονιδών, κόρης του Σούππο Β΄ κόμη της Πάρμας, Άστι & Τορίνο.

Ο πατέρας της νυμφεύτηκε το 875 και διεκδίκησε το βασίλειο της Λομβαρδίας από το 887, όταν η Γκίζελα ήταν παιδί. Έτσι η Γκίζελα θα γεννήθηκε το 876 ή αργότερα. Η αδελφή της Μπέρτα έγινε ηγουμένη στο αββαείο της Σάντα Τζούλια στη Μπρέσια.

Ο γάμος της το 898-905, ήταν μία πολιτική συμμαχία, με σκοπό τη συμφιλίωση του συζύγου της Άνταλμπερτ Α΄ και του Βερεγγάριου Α΄. Ο γιος της Βερεγγάριος Β΄ θα πρέπει να γεννήθηκε το 903, καθώς το 918 ήταν 15 ετών, όταν έγινε κόμης και βασιλικός απεσταλμένος. Τον Ιανουάριο του 913 η Γκίζελα ζούσε ακόμη, όταν ο πατέρας της εξέδωσε τίτλο, που αναφέρει τον σύζυγό της ως γαμπρό του (gener noster). Το 915 ο Άνταλμπερτ Α΄ έκανε δεύτερο γάμο με την Ερμενγάρδη της Τοσκάνης, έτσι η Γκίζελα θα απεβίωσε πιο πριν.

## Οικογένεια
Παντρεύτηκε μάλλον το 902/3 τον Άνταλμπερτ Α΄ μάργραβο της Ιβρέας και είχε τέκνα:
* Βερεγγάριος Β΄ π.900-966, μάργραβος της Ιβρέας & βασιλιάς της Λομβαρδίας.
* Μπέρτα, ηγουμένη στο αββαείο της Μόντενα.

## Παραπομπές


## Πηγές
* A. Bedina, ‘Gisla,’ In: Dizionario Biografico degli Italiani, Vol. LXI (Rome, 2001).
* Liutprand of Cremona, Antapodosis, in J. Becker, ed., Die Werke Liutprands, MGH SS rer Germ 41 (Hannover, 1915).

Κατηγορία:Ιταλοί ευγενείς
Στεκούλα Αιτωλοακαρνανίας

Η **Στεκούλα** είναι ορεινός οικισμός στην Περιφερειακή Ενότητα Αιτωλοακαρνανία σε υψόμετρο 867 μέτρων. Βρίσκεται προς τα όρια με την Περιφερειακή Ενότητα Ευρυτανίας και βόρεια της λίμνης Τριχωνίδας και αποτελεί . Απέχει 25,5 χλμ. Δ. από το Αγρίνιο, 12,5 χλμ. ΒΔ. από το Θέρμο και 3 χλμ. (οδηγικά) Δ. από τη Μακρά Λογκά. Ως οικισμός αναφέρεται επίσημα από το 1991 να απογράφεται στην τότε κοινότητα Σπαρτιά. Σύμφωνα με το πρόγραμμα ''Καλλικράτης'', μαζί με τον Σπαρτιά, τη Μακρά Λογκά και την Στριγκανιά αποτελούν την τοπική κοινότητα Σπαρτιά που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει πληθυσμό 21  κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ματθίλδη του Ρίνγκελχαϊμ

Η **Αγία Ματθίλδη**, γερμ. Matilda (π. 894/7  - 14 Μαρτίου 968) από τον Οίκο του Ρίνγκελχαϊμ ήταν κόρη του κόμη του Ρίνγκελχαϊμ και με τον γάμο της έγινε δούκισσα της Σαξονίας (912-) & βασίλισσα της Ανατολικής Φραγκίας (919-).

## Βιογραφία
Ήταν κόρη του Ντήτριχ/Θεοδώριχου κόμη του Ρίνγκελχαϊμ στη Βεστφαλία και της Ράινχιλντ με βασιλική καταγωγή από τη Δανία και τη Φρισία. Ο Ντήτριχ ήταν από τον Οίκο των Ιμμεντινγκεριδών της Σαξονίας, απογόνων του Βίντουκιντ ηγεμόνα των Σαξόνων. Ίδρυσε το αβαείο του Κουέτλινμπουργκ το οποίο αποτέλεσε καταφύγιο αλλά και φυτώριο για πολλές λόγιες γυναίκες που αποτέλεσαν μέρος της λεγόμενης Οθωνικής Αναγέννησης.

## Οικογένεια
Παντρεύτηκε τον Ερρίκο Α΄ των Οθωνιδών τον *Ορνιθοθήρα*, δούκα της Σαξονίας & βασιλιά της Ανατολικής Φραγκίας. Ήταν η 2η σύζυγός του και είχε τέκνα:
* Χέντβιχ π.910-958, παντρεύτηκε τον Ούγο των Ροβερτιδών τον *Μέγα*, δούκα των Φράγκων & κόμη του Παρισιού.
* Όθων Α΄ 912-973, δούκας της Σαξονίας, βασιλιάς της Ανατολικής Φραγκίας & της Λομβαρδίας. Ίδρυσε το βασίλειο της Γερμανίας.
* Γκέρμπεργκα π.913-968/9 ή 984;, παντρεύτηκε πρώτα τον Γιλβέρτο των Ρέγκιναρ δούκα της Λωρραίνης και μετά τον Λουδοβίκο Δ΄ των Καρολιδών βασιλιά της Δυτικής Φραγκίας.
* Ερρίκος Α΄ π.920-955, δούκας της Βαυαρίας.
* Μπρούνο 925-965, δούκας της Λοθαριγγίας & αρχιεπίσκοπος της Κολωνίας.

## Πηγές
* Widukind, Res gestae Saxonicae, ed. Paul Hirsch and H.-E. Lohmann, Die Sachsengeschichte des Widukind von Korvei. MGH SS rer. Germ. in usum scholarum 60. Hanover, 1935. Available online from the Digital Monumenta Germaniae Historica
* Vita Mathildis reginae antiquior (c. 974, written for her grandson Otto II), ed. Bernd Schütte. Die Lebensbeschreibungen der Königin Mathilde. MGH SS rer. Germ. in usum scholarum 66. Hanover, 1994. 107-142. Available from the Digital MGH; ed. Rudolf Koepke. MGH SS 10. 573-82; tr. in Sean Gilsdorf, Queenship and Sanctity, 71-87.
* Vita Mathildis reginae posterior (c. 1003, written for her great-grandson Henry II), ed. Bernd Schütte. Die Lebensbeschreibungen der Königin Mathilde. MGH SS rer. Germ. in usum scholarum 66. Hanover, 1994. 143-202. Available from the Digital MGH; ed. Georg Pertz. MGH SS 4: 282-302; tr. in Sean Gilsdorf, Queenship and Sanctity, 88-127.

## Παραπομπές


Κατηγορία:Σύζυγοι των βασιλέων των Φράγκων
Κατηγορία:Δούκισσες της Σαξονίας
Κατηγορία:Βασίλισσες της Γερμανίας
Συμμετοχή της Αλβανίας στο Παγκόσμιο Πρωτάθλημα Στίβου 2019

Η **[[Αλβανία]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με έναν αθλητή.
## Συμμετοχές
### Γυναίκες
;Δρόμοι

## Παραπομπές

Αλβανία
Κατηγορία:Αθλητισμός στην Αλβανία
Μέλανι Γκαρσία

Η **Μέλανι Γκαρσία Γκασπάρ** (γεννημένη 9 Ιουνίου 2007) είναι Ισπανίδα τραγουδίστρια. Εκπροσώπησε την Ισπανία στο Παιδικό Διαγωνισμό Τραγουδιού Eurovision 2019.

Η Μέλανι άρχισε να ενδιαφέρεται για την όπερα στην ηλικία των οκτώ ετών, όταν ήταν μέλος τοπικής χορωδίας στη Βαλένθια. Η Μέλανι άρχισε να διδάσκει αυτοπεποίθηση στο τραγούδι. Σε ηλικία δέκα ετών, η Μέλανι κέρδισε την έκδοση του La Voz Kids στην Ισπανία το 2018. Στις 29 Ιουνίου 2018, η Μέλανι κυκλοφόρησε το πρώτο της σινγκλ "Vivo por ella", ένα εξώφυλλο του "Vivo per lei" του Αντρέα Μποτσέλι. Το 2019 κυκλοφόρησε ένα δεύτερο σινγκλ, μια έκδοση εξωφύλλου του "O sole mio". Η Μέλανι επίσης συμμετείχε στην εκπομπή We Love Queen, όπου ερμήνευσε το τραγούδι Φρέντι Μέρκιουρι και Μονσεράτ Καμπαγιέ "Barcelona".

Έχει καταγωγή από την Ισπανία και την Αργεντινή. 

## Marte
**"Marte"** (μετάφραση: Άρης) είναι τραγούδι από την ισπανίδα Μέλανι Γκαρθία. Θα εκπροσωπήσει την Ισπανία στον Παιδικό Διαγωνισμό Τραγουδιού Eurovision 2019. Το τραγούδι γράφτηκε και παράχθηκε από τον Πάμπλο Μόρα παράλληλα με τον Μανού Σωντ, μαζί με τη Μέλανι Γκαρσία.

## Παραπομπές


## Εξωτερικοί σύνδεσμοι
* 

Κατηγορία:Ισπανοί τραγουδιστές
Κατηγορία:Ισπανοί τραγουδιστές όπερας
Βραβείο Ορθής Διαβίωσης

μικρογραφία
Το **Βραβείο Ορθής Διαβίωσης** είναι διεθνές βραβείο που «τιμά και υποστηρίζει εκείνους που προσφέρουν πρακτικές και υποδειγματικές απαντήσεις στις πιο επείγουσες προκλήσεις που αντιμετωπίζουμε σήμερα». Το βραβείο ιδρύθηκε το 1980 από τον γερμανοσουηδό φιλάνθρωπο Γιάκομπ φον Ούξκουλ και παρουσιάζεται στις αρχές Δεκεμβρίου. Μια διεθνής πενταμελής επιτροπή αποφασίζει τους παραλήπτες του βραβείου σε τομείς όπως η προστασία του περιβάλλοντος, τα ανθρώπινα δικαιώματα, η βιώσιμη ανάπτυξη, η υγεία, η εκπαίδευση και η ειρήνη. Οι νικητές (συνήθως 4) μοιράζονται το χρηματικό έπαθλο των 200.000 ευρώ. Πολύ συχνά ένας από τους τέσσερις παραλήπτες λαμβάνουν ένα τιμητικό βραβείο, το οποίο σημαίνει ότι οι άλλοι τρεις μοιράζονται το χρηματικό έπαθλο.

Στον τύπο αναφέρεται και ως **«Εναλλακτικό Βραβείο Νόμπελ»**, αλλά δεν σχετίζεται με τα βραβεία Νόμπελ. Δεν έχει κανένα δεσμό με τους οργανισμούς που απονέμουν τα Βραβεία Νόμπελ ή το Ίδρυμα Νόμπελ.

Ωστόσο, τα βραβεία Ορθής Διαβίωσης μπορεί να σχετίζονται μερικές φορές με τα βραβεία Νόμπελ, επειδή το βραβείο απονέμεται στο παλιό κτίριο του Ρίκσνταγκ μια μέρα πριν από την απονομή των βραβείων Νόμπελ στη Στοκχόλμη. Επίσης τα βραβεία κατανοούνται ως μια εναλλακτική και κριτική μορφή των παραδοσιακών Νόμπελ. Η ίδρυση του βραβείου ακολούθησε μια προσπάθεια του βραβείου Νόμπελ να ιδρύσει βραβεία στους τομείς της προστασίας του περιβάλλοντος, την αειφόρο ανάπτυξη και τα ανθρώπινα δικαιώματα. 

## Βραβευθέντες

## Παραπομπές


## Εξωτερικοί σύνδεσμοι
* 

Κατηγορία:Πολιτικές βραβεύσεις και παρασημοφορήσεις
Κατηγορία:Περιβαλλοντικά βραβεία
Κατηγορία:Βραβεία Ειρήνης
Μπέρτα της Ιταλίας

Η **Μπέρτα** (γερμανικά: *Bertha*, απεβ. μετά το 1014) έγινε με τον γάμο της μαργραβίνα της Ιβρέας και βασίλισσα της Ιταλίας.
μικρογραφία|150px|Ο Αρδουίνος βασιλιάς της Ιταλίας, σύζυγος της Μπέρτας.

## Βιογραφία
Οι γονείς της δεν είναι γνωστοί, αλλά συχνά λέγεται ότι η Μπέρτα μπορεί να ταυτιστεί με τη Μπέρτα του Μιλάνου, μέλους του Οίκου των Ομπερτένγκι. Άλλοι λόγιοι προτείνουν ότι η Μπέρτα μπορεί να είναι κόρη του Ουμβέρτου των Μποζονιδών δούκα του Σπολέτο & μαργράβου της Τοσκάνης ή του Αμεδαίου, γιου του Άνσκαρ (Β΄) μαργράβου της Ιβρέας & δούκα του Σπολέτο.

Η Μπέρτα εμφανίζεται σε οκτώ βασιλικά διπλώματα του Αρντουίνου, στα οποία συνήθως αναφέρεται ως consors regi (βασιλική σύζυγος).

## Οικογένεια
Παντρεύτηκε τον Αρνουίνο μάργραβο της Ιβρέας & βασιλιά της Ιταλίας και είχε τέκνα:
* Αρντουίνο/Αρντισίνο.
* Όττο.
* Γκουίλεμπερτ.

## Παραπομπές


## Πηγές
* Die Urkunden Arduins, ed. H. Bresslau and R. Holtzmann, MGH Diplomata III (Hannover, 1900-1903), accessible online at: Monumenta Germaniae Historica
* M. G. Bertolini, ‘Alberto Azzo,’ in Dizionario Biografico degli Italiani - Volume 1 (1960)

Κατηγορία:Σύζυγοι βασιλέων
Κατηγορία:Ιταλοί ευγενείς
Γκίζελα της Βουργουνδίας

Η **Γκίζελα**, γερμ. Gisela (π. 955 - 21 Ιουλίου 1007) από τον Οίκο των Παλαιών Γουέλφων ήταν πριγκίπισσα της Βουργουνδίας και με τον γάμο της έγινε δούκισσα της Βαυαρίας.

## Βιογραφία
Ήταν η πρώτη κόρη (μόνο τέκνο του 1ου γάμου) του Κορράδου Α΄ βασιλιά της Βουργουνδίας και της πρώτης συζύγου του Αδελαΐδας του Μπέλλαϋ.

## Οικογένεια
Παντρεύτηκε τον Ερρίκο Β΄ των Οθωνιδών δούκα της Βαυαρίας και είχε τέκνα:
* Ερρίκος Δ΄ 973-1024, δούκας της Βαυαρίας και βασιλιάς της Γερμανίας & Λομβαρδίας.
* Μπρούνο π.992-1029, επίσκοπος του Άουγκσμπουργκ.
* Γκίζελα 985-1065, παντρεύτηκε τον Στέφανο Α΄ των Άρπαντ μεγάλο πρίγκιπα των Ούγγρων και μετά βασιλιά της Ουγγαρίας.

## Παραπομπές


## Πηγές
* Burgundian Notes , Reginald L. Poole, The English Historical Review, Vol. 26, No. 102 (Apr., 1911), 314–315.
* Burgundy and Provence, 879–1032, Constance Brittain Bourchard, The New Cambridge Medieval History: Volume 3, C.900-c.1024, ed. Rosamond McKitterick and Timothy Reuter, (Cambridge University Press, 1999), 342.

Κατηγορία:Οίκος των Παλαιών Γουέλφων
Παυλίνος Β΄ Αντιοχείας

Ο **Παυλίνος Β΄ Αντιοχείας** ήταν χριστιανός επίσκοπος στην Αντιόχεια από το 362 μέχρι το 388.

## Βιογραφία
Όταν δημιουργήθηκε το σχίσμα που κατέληξε στην ύπαρξη δύο αντίπαλων επισκόπων στην Αντιόχεια και διήρκεσε για περισσότερα από σαράντα χρόνια, ο Παυλίνος υποστηρίχθηκε από τους οπαδούς του Ευστάθιου, τον Ιερώνυμο, τον Επιφάνιο Κωνσταντίας και αναγνωριζόταν από τους επισκόπους της Δύσης και της Αιγύπτου, ενώ ο αντίπαλός του ο Μελέτιος αναγνωριζόταν από τους επισκόπους της Ανατολής.

## Παραπομπές


Κατηγορία:Επίσκοποι του 4ου αιώνα
Κατηγορία:Επίσκοποι Αντιοχείας
Συμμετοχή της Τουρκίας στο Παγκόσμιο Πρωτάθλημα Στίβου 2019

Η **[[Τουρκία]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 20 αθλητές.

## Συμμετοχές

### Άνδρες

; Δρόμοι

; Άλματα και ρίψεις

### Γυναίκες

; Δρόμοι

; Άλματα και ρίψεις

## Παραπομπές

Τουρκία
Κατηγορία:Αθλητισμός στην Τουρκία
Πλοίο της Κερύνειας

μικρογραφία|Το πλοίο της Κερύνειας
Το **πλοίο της Κερύνειας** θεωρείται το καλύτερα διατηρημένο αρχαίο πλοίο στην Ανατολική Μεσόγειο. Ανακαλύφθηκε το 1965, ανασύρθηκε και αναστηλώθηκε το 1967. Το πλοίο και το φορτίο του εκτίθενται στο Μουσείο στο Κάστρο της Κερύνειας στην Κύπρο.

## Εξωτερικοί σύνδεσμοι
* 

Κατηγορία:Αρχαιολογικά ευρήματα από την Κύπρο
Κατάλογος δημάρχων Καστοριάς

Παρατίθεται ένας κατάλογος με τους δημάρχους της Καστοριάς από το 1959 μέχρι σήμερα. Ο Γιάννης Κορεντσίδης είναι ο σημερινός δήμαρχος από το 2019.

## Δήμαρχοι Καστοριάς
Το 1918 συστάθηκε η Κοινότητα Καστορίας, η οποία έγινε δήμος το 1929. Μέχρι τις 31 Ιουλίου 1941 ο δήμος υπαγόταν στον νομό Φλωρίνης.

## Κοινοτάρχες Καστοριάς
*1928 Θεόδωρος Γουλιωτίδης

...

## Δήμαρχοι

## Παραπομπές


Κατηγορία:Δήμαρχοι Καστοριάς
Καστοριας
Ομοιουσιανοί

Οι **Ομοιουσιανοί** ήταν ημιαρειανική ομάδα που θεωρούσε ότι η αντίληψη πως ο Υιός Ιησούς Χριστός είναι *ομοούσιος* με τον Πατέρα θα μπορούσε να οδηγήσει σε μοναρχιανές πεποιθήσεις, οπότε υποστήριζαν ότι ο Υιός ήταν *[[ομοιούσιος]]* και όχι *[[ομοούσιος]]* με τον Πατέρα. Οι Ομοιουσιανοί αποτελούσαν την πιο μετριοπαθή τάση του Αρειανισμού σε σχέση με τους ριζοσπάστες Ανόμοιους, αλλά και τους Όμοιους.

Ηγετικές μορφές των Ομοιουσιανών ήταν ο Βασίλειος της Αγκύρας και ο Γεώργιος της Λαοδικείας. Σταδιακά οι Ομοιουσιανοί προσέγγισαν τους Ορθοδόξους στο χριστολογικό ζήτημα και κάποιοι ενώθηκαν μαζί τους αποδεχόμενοι το Σύμβολο της Νίκαιας.

Ο Μέγας Αθανάσιος δεχόταν σε κοινωνία τους Ομοιουσιανούς ακόμα κι αν δεν χρησιμοποιούσαν τον όρο *ομοούσιος*, αρκεί να δέχονταν ότι ο Ιησούς Χριστός ήταν *«αληθώς φύσει Υιός»* του Πατέρα. Την περίοδο της αρειανικής διαμάχης, οι Ομοιουσιανοί αποτελούσαν την πλειοψηφία των επισκόπων της Μικράς Ασίας. Μάλιστα, ο Κύριλλος Α΄ Ιεροσολύμων ήταν τυπικά Ομοιουσιανός, έχοντας όμως ορθόδοξη θεολογία.

Οι ενωτικές προσπάθειες των Ομοιουσιανών με τους Ορθοδόξους επιτάχυναν την εξέλιξη του ζητήματος της πνευματομαχίας.

## Παραπομπές

Κατηγορία:Ιστορία του Χριστιανισμού
Κατηγορία:Αρειανισμός
Συμμετοχή της Νότιας Αφρικής στο Παγκόσμιο Πρωτάθλημα Στίβου 2019

Η **[[Νότια Αφρική]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 60

αθλητές.
## Παραπομπές

Νότια Αφρική
Κατηγορία:Αθλητισμός στη Νότια Αφρική
Όμοιοι (αρειανιστές)

Οι **Όμοιοι** ήταν αρειανική ομάδα που δίδασκε ότι ο Υιός Ιησούς Χριστός είναι *όμοιος* με τον Πατέρα, απορρίπτοντας την έννοια του *ομοούσιου* που υποστήριζαν οι Ορθόδοξοι, αλλά και του *ομοιούσιου* που υποστήριζαν οι Ομοιουσιανοί.

Οι Όμοιοι επιχείρησαν να γεφυρώσουν το χάσμα ανάμεσα στους μετριοπαθείς Ομοιουσιανούς και στους ριζοσπάστες Ανόμοιους, χρησιμοποιόντας την ευρύτερη και πιο ασαφή έννοια της *ομοιότητας* στο χριστολογικό ζήτημα. Ηγετική μορφή τους ήταν ο Ακάκιος Καισαρείας

## Παραπομπές

Ομοιοι
Ομοιοι
Ομοιοι
Παλική (Σικελία)

Η **Παλική** () είναι αρχαία πόλη στη Σικελία σε έναν λόφο από Βασάλτη στην κοιλάδα του ποταμού Μαργκί. Βρίσκεται περίπου 2 χιλιόμετρα δυτικά από την Παλαγονία, είναι τμήμα της κοινότητας Μηναίον που βρίσκεται στη Μητροπολιτική Πόλη της Κατάνιας. Τα ερείπια της αρχαίας πόλης διεκδικήθηκαν και άνοιξαν για το κοινό, δημιουργήθηκε επίσης ένα μουσείο για να στεγάσει τα αρχαιολογικά ευρήματα. Η χρονολογία που ιδρύθηκε η πόλη είναι άγνωστη, ο Διόδωρος Σικελιώτης γράφει ότι την ίδρυσε ο Σικελός αρχηγός Δουκέτιος (453 π.Χ.) και πήρε το όνομα του γειτονικού ιερού της Παλικής. Η πόλη είχε ισχυρά τείχη και αναπτύχθηκε χάρη στη γονιμότητα του εδάφους της, ωστόσο καταστράφηκε γρήγορα και την εποχή που έγραψε ο Διόδωρος την *"Ιστορική Βιβλιοθήκη"* ήταν ακατοίκητη (60 π.Χ.).

Η καταστροφή της Παλικής πρέπει να έγινε τη χρονιά που πέθανε ο Δουκέτιος (440 π.Χ.), οι Συρακούσες όπως περιγράφει ο Διόδωρος έκαναν εκστρατεία και κατέστρεψαν την *"Τρινακίη"*. Ο Πίτερ Γκριν και πολλοί άλλοι ιστορικοί συμφωνούν ομόφωνα ότι η *"Τρινακίη"* ταυτίζεται με την Παλική. Το *"Τρινακίη"* ήταν γηγενές Σκελικό όνομα που χρησιμοποιούσαν οι Έλληνες έποικοι για να περιγράψουν τους οικισμούς των Σικελών, ίσως να ήταν η Ακρόπολη της Παλικής.

## Παραπομπές


## Πηγές
* Διόδωρος Σικελιώτης, Ιστορική Βιβλιοθήκη/ΙΑ
* Diodorus Siculus (2006). Green, Peter (ed.). Books 11-12.37.1: Greek History 480-431 B.C., the Alternative Version. Austin, Texas: University of Texas Press.
* Maniscalco, Laura; McConnell, Brian E. "The Sanctuary of the Divine Palikoi (Rocchicella di Mineo, Sicily): Fieldwork from 1995 to 2001". American Journal of Archaeology.
* Iovino, M. R.; Maniscalco, L.; Pappalardo, G.; Pappalardo, L.; Puglisi, D.; Rizzo, F.; Romano, F. P. "Archeological Volcanic Glass from the Site of Rocchicella (Sicily, Italy)".

## Εξωτερικοί σύνδεσμοι
* 

Κατηγορία:Αρχαιολογικοί τόποι στην Σικελία
Κατηγορία:Αρχαία Σικελία
Έγγυον

Το **Έγγυον** είναι αρχαία πόλη Κρητών στη Σικελία, αναφέρεται από αρχαίους συγγραφείς όπως ο Κλαύδιος Πτολεμαίος και ο Πλούταρχος. Ο Διόδωρος Σικελιώτης γράφει ότι υπήρχε διάσημος ναός λατρείας της Μητέρας των Θεών Κυβέλης που ταυτίζεται με τη Ρέα, ο ναός αυτός προκάλεσε την απληστία του Βέρρες. Το Έγγυον πήρε το όνομα του από την πηγή που υπήρχε στην περιοχή όταν έφτασαν οι έποικοι από την Κρήτη, ο Διόδωρος γράφει

*"Οι Κρήτες της Σικελίας ωστόσο, μετά τον θάνατο του Μίνωα ενεπλάκησαν σε αιρετική διαμάχη· όντας ακυβέρνητοι και με τα πλοία τους να έχουν πυρποληθεί από τους Σικανούς (αρχαίοι λαοί της Σικελίας) οι οποίοι υπηρετούσαν τα συμφέροντα του [[Κώκαλος|Κωκάλου]], εγκατέλειψαν κάθε ελπίδα επιστροφής στην πατρίδα τους και αποφασίζοντας να εγκατασταθούν μόνιμα κάπου στη Σικελία, μέρος αυτών ίδρυσαν εκεί μια πόλη την οποία βάπτισαν Μινώα, στο όνομα του βασιλέα τους, ενώ άλλοι, αφού περιπλανήθηκαν στην ενδοχώρα κατέλαβαν τοποθεσία φυσικά οχυρωμένη όπου έχτισαν την πόλη Έγγυον, όνομα εμπνευσμένο από τον χείμαρρο που τη διέπλεε ακατάπαυστα."*

Η θέση της πόλης είναι αβέβαιη, μερικοί την ταυτίζουν με το χωριό Γκαντζί που βρίσκεται περίπου 30 χιλιόμετρα νοτιοανατολικά από την Τσεφαλού στην Επαρχία Έννα που βρίσκεται στο κέντρο της Σικελίας. Η πιθανότερη θέση της είναι στη σημερινή Τροίνα.

## Παραπομπές


## Πηγές
*Κλαύδιος Πτολεμαίος, «Γεωγραφία», Τόμος 1
*Διόδωρος Σικελιώτης, *"Ιστορική Βιβλιοθήκη/Δ΄"*
*Diodorus of Sicily in Twelve Volumes with an English Translation by C. H. Oldfather. Τόμος. 4

Κατηγορία:Αρχαία Σικελία
Κατηγορία:Αρχαίες ελληνικές πόλεις-κράτη
Μον ντε λα Μαντλέν

Τα **Μον ντε λα Μαντλέν** (γαλλικά: Les monts de la Madeleine, ελληνικά: Τα όρη της Μαντλέν) είναι μια οροσειρά που βρίσκεται στο βόρειο τμήμα του Κεντρικού Ορεινού Όγκου (Μασίφ Σαντράλ) στη Γαλλία, η υψηλότερη κορυφή των οποίων είναι στο Πιέρ ντυ Ζουρ, σε υψόμετρο 1.164 μέτρων. Τα όρη κυριαρχούν στην πεδιάδα της Ροάν και σημειώνουν το όριο μεταξύ των νομών Αλλιέ και Λουάρ, στην περιοχή Ωβέρνη-Ρον-Αλπ.

Ο ορεινός όγκος πήρε το όνομά του από το εκκλησάκι της Μαντλέν, που χτίστηκε κατά τον Μεσαίωνα.

## Γεωγραφική θέση
Τα Μον ντε λα Μαντλέν βρίσκονται στα βορειοδυτικά του νομού Λουάρ και στα νοτιοανατολικά του Αλλιέ.

Συνορεύουν στα ανατολικά με την πεδιάδα της Ροάν, στα δυτικά με το Βουρβονικό όρος (με το οποίο μερικές φορές ταυτίζονται), βόρεια με την περιοχή Σαρολαί και νότια με τα όρη του Φορέζ. 

## Tοπογραφία
αριστερά|μικρογραφία|250x250εσ|Η κορυφή Πιέρ ντυ Ζούρ
Το υψηλότερο σημείο του ορεινού όγκου βρίσκεται στο Πιέρ ντυ Ζουρ (1.164 μέτρα) στο νομό Αλλιέ, μια δασωμένη κορυφή που βρίσκεται στο δάσος της Ασίζ. Στις πλαγιές του βρίσκονται τα λιφτ του σκι και οι πίστες του χιονοδρομικού κέντρου Λα Λοζ ντε Γκαρντ, σε απόσταση 28 χιλιομέτρων από τη Ροάν.

Πολλές άλλες κορυφές υπερβαίνουν επίσης τα 1.000 μέτρα σε υψόμετρο, στο νομό Αλλιέ το Ραι Νταντιέ (1.076 μέτρα) και λίγο πιο χαμηλά, το Πιέρ Σαρμπονιέρ (1.031 μέτρα). Στο νομό Λουάρ, το υψηλότερο σημείο των Μον ντε λα Μαντλέν είναι το Ροσέ ντε Ροσφόρ, με 1.075 μέτρα υψόμετρο. 

Η περιοχή είναι άμεσα προσβάσιμη από τον περιφερειακό δρόμο D51 και κυριαρχεί στην πεδιάδα της Ροάν. 

## Παραπομπές


## Εξωτερικοί σύνδεσμοι

* Μον ντε λα Μαντλέν (γαλλικά)

Κατηγορία:Οροσειρές της Γαλλίας
Χάντρα

μικρογραφία|Χάντρες
**Χάντρες** είναι μικρά διακοσμητικά αντικείμενα οποία εμφανίζονται σε μια ποικιλία σχημάτων και μεγεθών ενός υλικού όπως πέτρα, κόκκαλο, κέλυφος, γυαλί, πλαστικό, ξύλο ή μαργαριτάρι και είναι με διαμπερή τρύπα για να μπορεί να περάσει από εκεί κάποια κλωστή, αλυσίδα, καρφίτσα κλπ. Οι χάντρες μπορούν να υφανθούν μαζί με εξειδικευμένο νήμα, να αρθρωθούν επάνω σε σπείρωμα ή μαλακό, εύκαμπτο σύρμα ή να προσκολληθούν σε μια επιφάνεια (π.χ. ύφασμα, πηλό).

## Τύποι χαντρών
Οι χάντρες μπορούν να χωριστούν σε διάφορους τύπους επικαλυπτόμενων κατηγοριών με σβάση διαφορετικά κριτήρια όπως τα υλικά από τα οποία κατασκευάζονται, η διαδικασία που χρησιμοποιείται για την κατασκευή τους, ο τόπος ή η περίοδος προέλευσης, τα σχέδια στην επιφάνεια τους ή το γενικό σχήμα τους. Σε ορισμένες περιπτώσεις, όπως οι χάντρες millefiori και cloisonné, πολλές κατηγορίες μπορεί να αλληλεπικαλύπτονται κατά τρόπο αλληλοεξαρτώμενο.
μικρογραφία|'''Χάντρες από φυσικά υλικά'''

### Υλικό
Οι χάντρες μπορούν να κατασκευαστούν από πολλά διαφορετικά υλικά. Οι πρώτες χάντρες κατασκευάστηκαν από μια ποικιλία φυσικών υλικών τα οποία, αφού μαζεύτηκαν, μπορούσαν εύκολα να τρυπηθούν και να διαμορφωθούν. Καθώς οι άνθρωποι έγιναν ικανοί να αποκτήσουν και να εργαστούν με πιο δύσκολα υλικά, αυτά τα υλικά προστέθηκαν στο εύρος των διαθέσιμων ουσιών. Τα φυσικά υλικά είναι κόκαλα, κοράλλια, κέρατα, ελεφαντόδοντο, σπόρουι (όπως καρύδια tagua), κέλυφος ζώων, ξύλο, μαργαριτάρια, πέτρες, μέταλλα, χαρτί.

Αλλά σήμερα προστέθηκαν και τα συνθετικά υλικά όπως κεραμικά και γυαλί (τα παλαιότερα επιζόντα συνθετικά υλικά),  πλαστική ύλη, πολυαιθυλένιο.
μικρογραφία|Σχήματα και μέγεθος για τις χάντρες

### Σχήματα
* στρογγυλές
* ορθογώνιες
* τετράγωνες
* οβάλ
* σωληνωτές
* τριγωνικές

Ο αριθμός των σχημάτων χαντρών αυξάνεται συνεχώς.

### Μέγεθος
Η ιδιαιτερότητα του προσδιορισμού του μεγέθους για τις χάντρες είναι ότι όσο μεγαλύτερος είναι ο αριθμός διαμετρήματος, τόσο μικρότερες είναι οι χάντρες. Για παράδειγμα, χάντρες με №13/0 είναι μικρότερες από №10/0. Αν και το σύστημα βαθμονόμησης αναγνωρίζεται ως κοινό, οι χάντρες από διαφορετικούς κατασκευαστές με το ίδιο διαμέτρημα μπορεί να διαφέρουν.

### Επιφάνεια
Ανάλογα με το χρώμα, τη διαφάνεια και τη λάμψη, υπάρχει μεγάλη ποικιλία από χάντρες.

Κατηγορία:Υλικά χειροτεχνίας
Κατηγορία:Κοσμηματοποιία
Φρίξος Μικελλίδης

Ο **Φρίξος Μικελλίδης** (1904 – 1972) ήταν Κύπριος αθλητής του στίβου ο οποίος ειδικευόταν στα άλματα.

Γεννήθηκε το 1904 και ήταν αθλητής στίβου του Γ. Σ. «Τα Παγκύπρια» Λευκωσίας. Το 1922 στο Παγκύπριο Πρωτάθλημα Στίβου, κατέκτησε το χρυσό μετάλλιο στο άλμα εις τριπλούν. Την επόμενη χρονιά, στο εθνικό πρωτάθλημα, κέρδισε το χρυσό μετάλλιο στο άλμα εις τριπλούν και το αργυρό στο άλμα εις ύψος.

Το 1924 πήρε μέρος στο Πανελλήνιο Πρωτάθλημα Στίβου που διεξήχθη στην Αθήνα, κερδίζοντας το χρυσό μετάλλιο στο άλμα εις τριπλούν (13,585 μ.).

Στα Α΄ Αβερώφεια Αθηνών που πραγματοποιήθηκαν στις 25 Μαρτίου του 1925, δημιούργησε πανελλήνια επίδοση με άλμα 13.78 μ.. Το ίδιο έτος, συμμετείχε στους Ελληνογαλλικούς αγώνες στο Παναθηναϊκό Στάδιο όπου κατέκτησε χρυσό μετάλλιο στο άλμα εις μήκος (6,145 μ.).

Στο Πανελλήνιο Πρωτάθλημα Στίβου του 1925 που διοργανώθηκε για πρώτη φορά στη Λεμεσό, κατέκτησε το χρυσό μετάλλιο στο άλμα εις μήκος (6.47 μ.) και στο άλμα εις τριπλούν (13.91 μ.). Η επίδοσή του στο άλμα εις τριπλούν, αποτέλεσε νέο Πανελλήνιο ρεκόρ. Πέθανε το 1972 σε ηλικία 68 ετών.
## Επιτεύγματα

## Παραπομπές


## Εξωτερικοί σύνδεσμοι
*Μεγάλες Δόξες του ΓΣΠ — Φρίξος Μικελλίδης  *gsp.org.cy*, Ανακτήθηκε 26 Σεπτεμβρίου 2019

Κατηγορία:Κύπριοι αθλητές του στίβου
Κατηγορία:Έλληνες αθλητές του άλματος εις ύψος
Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές του άλματος εις τριπλούν
Κατηγορία:Αθλητές στίβου ΓΣΠ
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Πύργος Κούτζη

Ο **Πύργος Κούτζη** (ή και πύργος **Ευκαρπίας**, **Κούτσου** ή και **Μούντζιανης**), είναι βυζαντινός πύργος που σώζεται λίγα χιλιόμετρα νοτίως της Ευκαρπίας Σερρών. Μέχρι σήμερα, ο πύργος έχει υποστεί πολλές φθορές, με αποτέλεσμα να μην διατηρείται σε καλή κατάσταση. Το παλαιότερο όνομα του πύργου, προέρχεται από την βυζαντινή ονομασία του χωριού.

## Παραπομπές


Κατηγορία:Πύργοι στην Ελλάδα
Κατηγορία:Περιφερειακή ενότητα Σερρών
Πιάτσα Αρμερίνα

Η **Πιάτσα Αρμερίνα** είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στη νότια Ιταλία. Η πόλη της Πιάτσα όπως ονομαζόταν πριν το 1862 αναπτύχθηκε σημαντικά τον 11ο αιώνα, την εποχή που κατείχαν τη Σικελία οι Νορμανδοί, οι Λομβαρδοί είχαν εγκατασταθεί στα κεντρικά και ανατολικά του νησιού. Η πόλη κατοικήθηκε για πρώτη φορά τα προϊστορικά χρόνια αλλά αναπτύχθηκε σημαντικά στη Ρωμαϊκή αυτοκρατορία, βρέθηκε ένα μεγάλο μωσαϊκό από εκείνη την περίοδο. Ο διάσημος αστυνομικός Μπόρις Τζουλιάνο (1930 - 1979) γεννήθηκε στην Πιάτσα Αρμερίνα. Ο Καθεδρικός ναός της πόλης του 17ου αιώνα χτίστηκε στην παλιότερη τοπική εκκλησία του 15ου αιώνα, ο πύργος με το καμπαναριό της παλιότερης εκκλησίας χρησιμοποιήθηκε και στον Καθεδρικό.

## Παραπομπές
 		


## Εξωτερικοί σύνδεσμοι
*Πιάτσα Αρμερίνα

Κατηγορία:Δήμοι της Επαρχίας της Έννα
Κάστρο ντε Λα Ρος (Σαιν-Πριέστ-λα-Ρος)

Το **κάστρο ντε Λα Ρος** (γαλλικά: Château de La Roche) είναι ένα μεσαιωνικό κάστρο, χτισμένο σε μια καμπή του ποταμού Λίγηρα, στην κοινότητα Σαιν-Πριέστ-λα-Ρος στο νομό Λουάρ, διοικητική περιοχή Ωβέρνης-Ρον-Αλπ στη Γαλλία. Βρίσκεται σε απόσταση  20 χιλιομέτρων από τη Ροάν.

## Ιστορία
[αριστερά|μικρογραφία|250x250εσ|Το κάστρο ντε Λα Ρος στον [Λίγηρας|Λίγηρα]]
αριστερά|μικρογραφία|250x250εσ|Τα επίπεδα πλημμυρών στο κάστρο
Το κάστρο ντε Λα Ρος είναι ένα εμβληματικό μνημείο στα φαράγγια του Λίγηρα, στα βόρεια του νομού Λουάρ.

Τα πρώτα κείμενα που αναφέρονται στο κάστρο χρονολογούνται από το 1260. Χτίστηκε σε μια βραχώδη κορυφή με θέα τον ποταμό Λίγηρα σε ύψος 40 μέτρων. Αυτή η θέση εξασφάλιζε ένα σημείο παρακολούθησης του περάσματος του ποταμού καθώς και τον έλεγχο των διοδίων για τα σύνορα της επαρχίας Φορέ (περιοχή). Αυτό το κτίριο υπέστη περισσότερες φορές καταστροφές από τις πλημμύρες του Λίγηρα παρά από εχθρικές επιθέσεις.

Χτίστηκε ανάμεσα στο 1256 και 1291. Το 1290, ο Ζιράρ ντε Λα Ρος, ως ιδιοκτήτης του κάστρου του στο Λα Ρος, απέτισε φόρο τιμής στον κόμη του Φορέ (περιοχή) .Εκείνη την εποχή, το κάστρο περιέβαλαν οχυρά τείχη. Μέχρι τον 14ο αιώνα, οι οι ιδιοκτήτες απολάμβαναν το οχυρό με την έκταση και τα περιουσιακά του στοιχεία (μύλος, αλιευτικά δικαιώματα στο Λίγηρα, αμπελώνες).

Δύο αιώνες αργότερα, η εμφάνιση του Κάστρου τροποποιήθηκε πλήρως με την κατασκευή ενός τεράστιου φράγματος, που αντικατέστησε την κινητή γέφυρα που συνέδεε το κάστρο με τη δεξιά όχθη.

Τον 17ο αιώνα, μετά από επανειλημμένες πλημμύρες, το κάστρο υπέστη σοβαρές ζημίες, εγκαταλήφθηκε και ερειπώθηκε μερικούς αιώνες αργότερα. Στις αρχές της δεκαετίας του 1900 ένας βιομήχανος από τη Ροάν το αγόρασε και το αποκατέστησε σε γοτθικό ρυθμό, για να γίνει εξοχική κατοικία του.

Στη δεκαετία του 1930, το έργο κατασκευής του φράγματος Βιλρέστ από τη Γαλλική εταιρεία ηλεκτρισμού EDF καταδίκασε το κάστρο να εξαφανιστεί κάτω από το νερό. Το EDF το αγόρασε το 1965, αλλά η κατάσταση του κάστρου συνέχιζε να επιδεινώνεται, και με πολλές λεηλασίες. Τελικά το 1993 η κοινότητα Σαιν-Πριέστ το αγόρασε για το συμβολικό ποσό του ενός φράγκου και η διαχείριση ανατέθηκε στον σύλλογο «Φίλοι του Κάστρου ντε Λα Ρος», που το αποκατέστησε και το άνοιξε για ξενάγηση στο κοινό από το 1996.

Όταν το φράγμα τέθηκε σε λειτουργία τον Απρίλιο του 1984, το κάστρο ήταν το μόνο κτίριο που διασώθηκε από το νερό. Τώρα βρίσκεται σε ένα νησί. Το 1996, η στάθμη του νερού του φράγματος διευθετήθηκε προς τα κάτω για να επιτρέψει την πρόσβαση στο κάστρο καθ' όλη τη διάρκεια του έτους.

Η ρύθμιση της πορείας του Λίγηρα εξακολουθεί να δημιουργεί προβλήματα : το κάστρο επλήγη επίσης από τις πλημμύρες το 2003 και το 2008.
Αρχείο:Château de La Roche (Saint-Priest-la-Roche).jpg
Αρχείο:Château de La Roche (Saint-Priest-la-Roche) (2).jpg
Αρχείο:Château de La Roche (Saint-Priest-la-Roche) (3).jpg
Αρχείο:Château de La Roche (Saint-Priest-la-Roche) (4).jpg


## Εξωτερικοί σύνδεσμοι

* Το κάστρο ντε Λα Ρος (γαλλικά, αγγλικά)

## Παραπομπές

Κατηγορία:Κάστρα στη Γαλλία
Σιχισμός στην Ελλάδα

[δεξιά|μικρογραφία|Ένας ναός των Σιχ στην [Αθήνα]]
Οι Σιχ στην Ελλάδα έχουν παρουσία στην χώρα από το 1942, όταν στρατιώτες από τον ινδικό στρατό ήρθαν στην Ελλάδα για να συμβάλλουν στην εκδίωξη των δυνάμεων του Άξονα.

Σήμερα στην Ελλάδα ζουν περίπου 20.000 Σιχ.

* 

Κατηγορία:Θρησκεία στην Ελλάδα
Ισονιαζίδη

Η **ισονιαζίδη** (isoniazid) είναι βακτηριοκτόνος παράγων έναντι των εξωκυττάριων και ενδοκυττάριων μυκοβακτηριδίων της φυματίωσης. Για ενεργή φυματίωση χρησιμοποιείται συχνά μαζί με τη ριφαμπικίνη, πυραζιναμίδη και μερικές φορές με την στρεπτομυκίνη ή την εθαμβουτόλη. Μπορεί να χρησιμοποιηθεί και για ατυπικούς τύπους μυκοβακτηρίων όπως τα *[[M. avium]]*, *[[Mycobacterium kansasii|M. kansasii]]*, και *[[Mycobacterium xenopi|M. xenopi]]*. Ο θεραπευόμενος συνήθως λαμβάνει τη δόση του φαρμάκου με το στόμα αλλά μπορεί να γίνει και με ένεση.

## Παραπομπές


Κατηγορία:Υδραζίνες
Κατηγορία:Ηπατοτοξίνες
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αντιβιοτικά
Κατηγορία:Αναστολείς ενζύμων
Κατηγορία:Πυριδίνες
Γκύντερ του Σβάρτσμπουργκ

O **Γκύντερ**, γερμ. Günther von Schwarzburg (1304 - 14 Ιουνίου 1349) από τον Οίκο του Σβάρτσμπουργκ ήταν (διεκδικητής) βασιλιάς της Γερμανίας για πέντε σχεδόν μήνες (30.1.1349-24.5.1349).

## Βιογραφία
Ήταν ο τρίτος γιος του Ερρίκου Ζ΄ κόμη του Σβάρτσμπουργκ-Μπλάνκενμπουργκ και της Χριστίνας του Γκλάιχεν, κόρης του Αλβέρτου Γ΄ κόμη του Γκλάιχεν-Τόννα.

Διακρίθηκε ως στρατιωτικός και πρόσφερε καλή υπηρεσία στον Λουδοβίκο Δ΄ των Βίττελσμπαχ βασιλιά της Γερμανίας. Όταν ο Όθων Δ΄ απεβίωσε το 1347, ο θρόνος της Γερμανίας προσφέρθηκε στον Εδουάρδο Γ΄ της Αγγλίας, που αρνήθηκε, και μετά στον Γκύντερ. Έτσι εκλέχθηκε στη Φρανκφούρτη στις 30 Ιανουαρίου 1349 από τέσσερις εκλέκτορες, οπαδούς του Οίκου του Βίττελσμπαχ και αντιπάλους του Καρόλου Δ΄ κόμη του Λουξεμβούργου, που είχε επίσης εκλεγεί από εκλέκτορες από τις 11 Ιουλίου 1346 και είχε στεφθεί στις 2 Σεπτεμβρίου 1346 στη Βόννη.

Ωστόσο ο Κάρολος νίκησε πολλούς υποστηρικτές του Γκύντερ και τον ίδιο στο Έλτβιλ. Τότε ο Γκύντερ, που ήταν πια σοβαρά ασθενής, αποκήρυξε τη διεκδίκησή του αντί 20.001 μάρκων αργύρου. Απεβίωσε τρεις εβδομάδες μετά στη Φρανκφούρτη και τάφηκε στον καθεδρικό της πόλης. Η επιτύμβιος πλάκα, αριστούργημα γοτθικής τέχνης, τοποθετήθηκε στη μνήμη του το 1352.  Ο Κάρολος Δ΄ επανεκλέχθηκε το 1349 και το 1355 στέφθηκε αυτοκράτορας.

Το 1777 ο Ίγκνατς Χόλτσμπαουερ έγραψε το ζίνγκσπηλ (πρόγονο της όπερας) *Γκύντερ φον Σβάρτσμπουργκ*.

## Πρόγονοι





## Παραπομπές


## Πηγές
* Graf L. Utterodt zu Scharffenberg, Günther, Graf von Schwarzburg, erwählter deutscher König (Leipzig, 1862)
* K. Janson, Das Königtum Günthers von Schwarzburg (Leipzig, 1880).
* Chisholm, Hugh, ed. (1911). "Günther of Schwarzburg". Encyclopædia Britannica. 12 (11th ed.). Cambridge University Press.

ΚΑτηγορία:Οίκος του Σβάρτσμπουργκ
Λαμπερσάρ

Το **Λαμπερσάρ** () είναι γαλλική κοινότητα συνορεύουσα με τη Λιλ, η οποία βρίσκεται εντός του νομού του Νορ, στην περιοχή των Ω-ντε-Φρανς. Αποτελεί τμήμα της Ευρωπαϊκή Μητρόπολη της Λιλ.

## Γεωγραφία

### Τοποθεσία

Πλαισιωμένη από τον ποταμό Ντελ και το Δάσος της Μπουλόν, γειτνιάζει με τις παρακάτω κοινότητες: Λιλ (συνοικίες Μπουά-Μπλαν και Βωμπάν Εκέρμ), Λομ, Λομπρέ, Βερλανγκέμ και Σαιντ-Αντρέ-λε-Λιλ.

### Γειτονικές κοινότητες

## Τοπωνύμιο
Σύμφωνα με το τοπωνύμιο, η ονομασία *Λαμπερσάρ* φέρεται να προήλθε από ένα δάσος το οποίο «αποψιλώθηκε» (, ) από τον «Λαμβέρτο» (), γεγονός το οποίο υποδεικνύεται από τη λατινική προέλευση της ονομασίας ().

Το Λαμπερσάρ αναφέρεται ως *Λάντμπερτσροντε* στα φλαμανδικά.

## Πληθυσμός
Ο πληθυσμός του Λαμπερσάρ ήταν 28.133 το 1999, έναντι 29.614 το 1975 και 21.786 το 1962. 

## Μέρη και μνημεία
Το Λαμπερσάρ είναι μια ακριβή αστική πόλη από τις αρχές της δεκαετίας του 2000, όταν πολλοί περιφερειακοί επιχειρηματίες μετακόμισαν στην πόλη. Η περιοχή στο Ντελ και η γύρω περιοχή ήταν μια δημοφιλής περιοχή. Η αστικοποίηση ως αποτέλεσμα του αυξημένου πληθυσμού ως προάστιο της Λιλ είχε ως συνέπεια την απώλεια ανοικτής γης. Το αρχιτεκτονικό ύφος που έχει διατηρηθεί περιλαμβάνει χαρακτηριστικά όπως τα λουτρά Τουκέ και Μαλό. Όπως συμβαίνει συνήθως στην περιοχή Νορ / Πα-ντε-Καλαί, το ύφος κόκκινου τούβλου απαντάται συχνά. Η "Λεωφόρος του Ιπποδρόμου" είναι μια λεωφόρος που θεωρείται σε τοπική κλίμακα ως η ομορφότερη λεωφόρος του κόσμου. Στο Λαμπερσάρ, ακόμη και οι πιο μικρές οδοί συχνά αποκαλούνται "λεωφόροι". 
μικρογραφία| Πύργος μετάδοσης στο Λαμπερσάρ.
Υπάρχει ένας πύργος μετάδοσης στο Λαμπερσάρ, λιγότερο ισχυρός από αυτόν στον Μποντού, ο οποίος επιτρέπει στους κατοίκους της αστικής κοινότητας της Λίλλης και σε ορισμένες περιφερειακές ζώνες να παρακολουθούν από τις 31 Μαρτίου 2005 τηλεόραση μορφής TNT (τηλεόραση νουμερίκ τερέστρ). (Στα τέλη του 2006, το 63% του γαλλικού πληθυσμού μπορεί να λάβει το TNT, με περισσότερα από 4 εκατομμύρια να έχουν αποκωδικοποιητές. Στη βόρεια Γαλλία, μόνο το ένα τέταρτο του πληθυσμού τη λαμβάνει λόγω της παρεμπόδισης του ραδιοφωνικού συστήματος και των διεθνών διαφωνιών στον τομέα αυτό). Η αρχιτεκτονική του δημοτικού αστυνομικού τμήματος είναι η υπερηφάνεια των εντόπιων κατοίκων. 

## Μεταφορές
Παρόλο που δεν εξυπηρετείται απευθείας από τη γραμμή 2 του μετρό Λιλ, η πόλη βρίσκεται κοντά στον σταθμό του μετρό Σεν Φιλιμπέρ που βρίσκεται ανάμεσα στο νοσοκομείο και το εμπορικό κέντρο. 

Η πόλη είναι κοντά στον αυτοκινητόδρομο A25, ο οποίος παρέχει γρήγορη πρόσβαση στο Λεσκίν και σε άλλους αυτοκινητόδρομους στη Γαλλία. 

## Αξιοσημείωτοι άνθρωποι

* Ζαν Βερκουτέρ - Αιγυπτιολόγος 

## Αδελφοποιημένες πόλεις
*  Φίρσεν, Γερμανία, από το 1964
*  Σάουθμπορο, Αγγλία, από τις 18 Οκτωβρίου 1992
*  Κάνιβ, Ουκρανία

## Δείτε επίσης

* Κοινότητες του γεωγραφικού διαμερίσματος Νορ 

## Βιβλιογραφικές αναφορές

## Εξωτερικοί σύνδεσμοι

*  

Κατηγορία:Κοινότητες του Νορ
Κατηγορία:Σελίδες με μη επιθεωρημένες μεταφράσεις
Χέντβιχ του Φόρμπαχ

Η **Χέντβιχ**, γερμ. Hedwig (π. 1058 - π. 1090) από τον Οίκο του Φόρμπαχ ήταν κόρη του κόμη του Φόρμπαχ, κυρία του κάστρου Σύππλινγκενμπουργκ και με τον γάμο της έγινε κόμισσα περιοχών στη Σαξονία. Έγινε μητέρα του Λοθάριου Β΄ της Γερμανίας και Γ΄ της Ιταλίας.

μικρογραφία|150px|Ο Λοθάριος Β΄ της Γερμανίας και Γ΄ της Ιταλίας, γιος της Χέντβιχ του Φόρμπαχ
## Βιογραφία
Ήταν κόρη του Φρειδερίκου κόμη του Φόρμπαχ και της Γκέρτρουντε του Χάλντενσλεμπεν. Η Χέντβιχ ήταν κληρονόμος του κάστρου Σύππλινκενμπουργκ.

Έκανε γάμο με τον Γκέμπχαρτ κόμη περιοχών στη Σαξονία. Σύμφωνα με το *Παγκόσμιο Χρονικό της Σαξονίας* ο Γκέμπχαρτ είχε να υπερκεράσει την αντίσταση των εξεγερθέντων εναντίον του κομήτων του Γκόζεκ, συγγενών του Αδαλβέρτου αρχιεπισκόπου του Αμβούργου, που προσπάθησε να ακυρώσει τον γάμο του. Το 1075 ο Γκέμπχαρτ στη μάχη της Λάνγκενσάλτσα σκοτώθηκε πολεμώντας εναντίον των δυνάμεων του Ερρίκου Δ΄ των Σαλίων της Γερμανίας.

## Οικογένεια
Παντρεύτηκε πρώτα τον Γκέμπχαρτ κόμη του Χάρτσγκαου & Νόρττυρινγκενγκαου στη Βεστφαλία της Σαξονίας και είχαν τέκνα:
* Λοθάριος πριν το 1075-1137, δούκας της Σαξονίας, Β΄ ως βασιλιάς της Γερμανίας και Γ΄ ως βασιλιάς της Ιταλίας.
* Ίνα απεβ. 1138, παντρεύτηκε τον Ζίγκχαρτ Θ΄ κόμη του Τένγκλινγκ, Σάλα & Μπούργκαουζεν.

Το 1075 απεβίωσε ο Γκέμπχαρτ και η Χέντβιχ έκανε δεύτερο γάμο με τον Θεοδώριχο Β΄ δούκα της Λωρραίνης και είχε τέκνα:
* Σίμων Α΄ 1076-1139, δούκας της Λωρραίνης.
* Γερτρούδη (Πετρονίλα) π.1082-1144, παντρεύτηκε τον Φλόρις Β΄ κόμη της Ολλανδίας.

## Πηγές
* Biegel, G. (1996). Heinrich der Löwe. Kaiserenkel - Kaiserfreund - Kaiserfeind. Braunschweig.
* Galbert of Bruges (2013). The Murder, Betrayal, and Slaughter of the Glorious Charles, Count of Flanders. Translated by Rider, Jeff. Yale University Press.
* Jutta and Hildegard: The Biographical Sources. Translated by Silvas, Anna. The Pennsylvania State University Press. 1999.

## Παραπομπές


Κατηγορία:Πρόσωπα της Μεσαιωνικής Γερμανίας
Κατηγορία:Δούκισσες της Λωρραίνης